CELEX: 62009CO0217
Language: sk
Date: 2010-12-17 00:00:00
Title: Uznesenie Súdneho dvora (siedma komora) zo 17. decembra 2010. # Maurizio Polisseni proti Azienda Sanitaria Locale nº 14 VCO a Antonio Giuliano. # Návrh na začatie prejudiciálneho konania: Tribunale amministrativo regionale per il Piemonte - Taliansko. # Článok 104 ods. 3 prvý pododsek rokovacieho poriadku - Článok 49 ZFEÚ - Sloboda usadiť sa - Verejné zdravie - Lekárne - Blízkosť - Zásobovanie obyvateľstva liekmi - Povolenie na prevádzkovanie činnosti - Územné rozmiestnenie lekární - Zavedenie obmedzení založených na kritériu demografickej hustoty - Minimálna vzdialenosť medzi lekárňami. # Vec C-217/09.

Uznesenie Súdneho dvora (siedma komora) zo 17. decembra 2010 – Polisseni/Azienda Sanitaria Locale n° 14 VCO a Giuliano
      (vec C‑217/09)
      „Článok 104 ods. 3 prvý pododsek rokovacieho poriadku – Článok 49 ZFEÚ – Sloboda usadiť sa – Verejné zdravie – Lekárne – Blízkosť – Zásobovanie obyvateľstva liekmi – Povolenie na prevádzkovanie činnosti – Územné rozmiestnenie lekární – Zavedenie obmedzení založených na kritériu demografickej hustoty – Minimálna vzdialenosť medzi lekárňami“
      Sloboda usadiť sa – Obmedzenia – Vnútroštátna právna úprava vyžadujúca predchádzajúce správne povolenie na otvorenie a premiestnenie lekární v určitom regióne
         (článok 49 ZFEÚ) (pozri body 33, 34, body 1, 2 výroku)
      
      Predmet
      
         
               Návrh na začatie prejudiciálneho konania – Tribunale Amministrativo Regionale del Piemonte – Výklad článkov 43 ES, 152 ES
                  a 153 ES – Otvorenie nových lekární – Vnútroštátna právna úprava, ktorá podriaďuje povolenie na premiestnenie lekárne dodržaním
                  minimálnej vzdialenosti medzi dvomi prevádzkami
               
            Výrok 
      
         
                  1.
               
               
                  
               
               
                  	Článok 49 ZFEÚ sa musí vykladať v tom zmysle, že v zásade nebráni takej vnútroštátnej právnej úprave, akou je právna úprava
                     vo veci samej, ktorá stanovuje obmedzenia na zriadenie lekární a ktorá pritom stanovuje, že:
                  
               
            –        v každej lekárenskej zóne môže byť na 4 000 alebo 5 000 obyvateľov zriadená v zásade jediná lekáreň a
      –        každá lekáreň musí vo vzťahu k už existujúcim lekárňam dodržovať minimálnu vzdialenosť, ktorá je vo všeobecnosti 200 metrov.
      
         
                  2.
               
               
                  
               
               
                  	Článku 49 ZFEÚ však taká vnútroštátna právna úprava odporuje, pokiaľ základné pravidlá 4 000 alebo 5 000 obyvateľov a 200
                     metrov v každej geografickej zóne, ktorá má zvláštne demografické znaky, bránia vytvoreniu dostatočného množstva lekární schopných
                     zaistiť primerané lekárenské služby, pričom overiť túto skutočnosť je úlohou vnútroštátneho súdu.